Rikunarita-ORG/Wikinium huggingface dataset:
# Puncak Jaya

Puncak Jaya diliat deri helikopter (c. 2020)
Barisan Sudirman punya salju abadi
**Puncak Jaya** atawa **Nemangkawi Ninggok** ya'entu atu puncak paling tinggi nyang jadi bagéan deri Pegunungan Barisan Sudirman nyang ada di Kabupatèn Mimika, Propinsi Papua Tenga, Indonesia. Puncak Jaya atawa Piramida Carstensz punya ketinggian 4.884 mdpl èn di sekitarannya ada gletser dengen nama nyang sama – gletser Carstensz, Indonésia punya atu-atunya gletser tropika nyang tersisa èn pelan-pelan udah mulai nipis akibat pemanasan global.

Ni puncak – gunung paling tinggi di Indonésia èn paling tinggi ke-7 di Asia Kidul-Wètan. Puncak Jaya entu sala atu deri tujuh puncak paling tinggi di dunia.

## Ruju'an
# Basa Indonésia

**Basa Indonésia** (hurup Arab Gundul: بهاس اندونيسي; Indonésia: *bahasa Indonesia*) entu atu ragem basa Melayu nyang dikeja jadi basa resmi negara Kiblik Indonésia èn basa kongko bangsa Indonésia. Basa Indonésia punya pemakéan diresmiin seabisnya Proklamasi Kemerdékaan Indonésia diumumin, lebi pasnya seari seabis mulain belakunya wèt dasar (*konstitusi*). Di Timor Wètan, basa Indonésia punya kewontenan – basa gawé.

## Ruju'an
# Orang Tionghoa Indonésia

Tampang peranakan Tionghoa Indonésia
**Orang Tionghoa Indonésia** entu atu kaum turunan Tionghoa di Indonésia nyang keruhunnya pada deri Tiongkok. Pating ngebadeg dia pada ngejedog di Jakarta, Singkawang, Bangka Belitung, Pontianak, ama Médan. Ni kaum jumblahnya di Indonésia cupleknya 2.832.510 orang (2010). Entu kaum ngomong paké basa-basa Tionghoa, basa Indonésia, atawa basa Peranakan.

## Ruju'an
# Bérut

Bérut deri atas
**Bérut** (hurup Arab Gundul: بيروت; Arab: بيروت *Bayrūt*) ièlah hopstad ama kota paling gedénya Lubnan. Tahon 2017, Bérut Gedé penjogrognya ada 2.145.527 juta, nyang ngebikin ni kota jadi kota paling gedé nomer tiga di daèrah Sam èn nomer tiga belas di Dunia Arab. Ni kota adanya di tanjung di tenga-tenganya Lubnan punya pesisir Laot Tenga. Bérut udah dijogrogin ada lebi deri 5.000 tahon, mugané jadi atu kota nyang paling gaèk di dunia.

## Ruju'an
# Wolga

Kali Wolga
**Wolga** (hurup Arab Gundul: ولݢة‎; Rus: Волга; Tatar: Идел, latènnya: *İdel*) entu kali nyang paling panjang di Èropa. Ni kali milinya ngulonin ke belah kulonnya Ruslan, ama lumbrah dikata jadi Ruslan punya kali negara. Sebelas deri dua pulu kota nyang paling gedé di Ruslan, keitung ibu negerinya, Mosko, adanya di lingir kali Wolga.

## Ruju'an
# Sepatu

Gambar paènan sepatu
**Sepatu** atawa **patu** nya'entu atu macem tèplèkan nyang sokanan ada sol, hak, kap, tali, èn jejegan. Sokanan gè dikeja deri kaèn kanpas atawa kulit nyang ngurubin kabèhanah deri jari sikil, geger sikil, ampé tungkak nyang gunanya bakal lelindungan sikil deri debu, batu-batu, ampé belokan atawa puing gènèng. Pengamprogan sepatu sokanan dilakonin menjuntrungin guna ama macemnya, seroman sepatu pantopel, sepatu jalan, sepatu ngigel, sepatu lari, sepatu gawé, sepatu orang pèncot, sepatu ringkes. Kata "sepatu" dalem basa Betawi asalnya deri basa Portugis "sapato".

## Ruju'an
# Kasakistan

**Kasakstan** (hurup Arab Gundul: قازاقستان; basa Kasak: Қазақстан *Qazaqstan*) atawa **Negeri Kasak** (hurup Arab Gundul: نݢرى قازاق) entu negara nyang ada di tenga-tenga Èurasia, ya'entu di tenga-tenganya antara benua Èropa ama Asia. Jadinya, ni negara bisa dah tuh dirèken sebagé Èropa atawa Asia punya bagèan. Dia punya nama resmi – **KiblikKasakstan** (hurup Arab Gundul: كبليک قازاقستان; basa Kasak: Қазақстан Республикасы *Qazaqstan Respublikasy*). Kasakstan ada atu negara kesembilan paling gedé di dunia, èn juga' negara' nyang kekonci daratan nyang paling gedé di antéro dunia. Sebelonnya bubaran tu Uni Sowièt, ni negara dulu digero'ya "Kiblik Sosialis Sowièt Kasak". Sempragan dia punya kemerdékaan di tahon 1991 ampé Maret 2019, persidènnya entu Nursultan Nazarbayev. Adapun ni negara punya hopstat nama Astana, nyang sekarang udah dibalik nama jadi Nursultan. Almati entu dulunya dia punya hopstat ampé tahon 1988, nyang abis entu dipindahin ke Astana.

Basa Kasak entu masup ke kulawarga basa Turkik, nyang jadi basa ibu bakal kebanyakan Kasakstan punya penduduk. Cuman bahnanya ni negara ada kesawaban sama Ruslan deri sejeg-bujeg, basa Rus juga' dipaké jadi basa resmi èn ada punya status resmi nyang sama bakal semua pemakéan dalem bestir èn kelembagaan. Adapun agama Selam jadi agama paling gedé nyang dipeluk ama orang-orang di ni negara, sekitaran 70%-nya orang Selam. Sementara entu, agama Serani cuman dipeluk ama 26%. Sebagé lagi, Ruslan juga' nyèwa tana dah tu di Kasakstan bakal Peluncuran Kapal Luar Angkasa Baikongur.

## Ruju'an
# Papua Nugini

**Papua Nugini** (hurup Arab Gundul: فافوه نوݢينى) atawa **Papua Niu-Ginéa** (hurup Arab Gundul: فافوه نيو ݢينية) atawa **Papua Ginéa Baru** (hurup Arab Gundul: فافوه ݢينيه بارو) atawa dia punya nama resmi **Negeri Merdéka Papua Ginéa Baru** (hurup Arab Gundul: نݢرى مرديک فافوه ݢينيه بارو; basa Inggris: *Independent State of Papua New Guinea*) ièlah atu negara nyang ada nempatin blètan deri Pulo Papua. Papua Giné Baru bebatian langsung ama Indonésia di bekulon, Ostrali di bludik, èn negara-negara Oséani di blilir, blètan, ama bludiknya. Ibu negeri srènta kota paling raménya entu kota Pot Morèsbi.

## Ruju'an
# Wiktoriah (Ostrali)

**Wiktoriah** (hurup Arab Gundul: وقتورية; Inggris: *Victoria*) ièlah atu negeri di Ostrali. Ni negeri adanya di pojokan kidul-wètan deri tu negara. Dia punya hopstad, kota nyang paling gedé ama ngebadeg penduduknya, entu Mèlben. Tahon 2022, diancer-ancer ada 6.704.300 orang nyang pada ngejogrog di ni negeri.

## Ruju'an
# Salbador

**Salbador** (hurup Arab Gundul: سلبادور; Spanyol: *Nicaragua*) atawa resminya **Kiblik Salbador** (hurup Arab Gundul: کبليک سلبادور; Spanyol: *República de El Salvador*) entu negara di Amrik Tenga. Ni negara watesan ama Honduras di blèlir-wètan èn Honduras di blèlir-kulon. Sebagé lagi, ni negara gableg jalan ke Laotan Teduh di bekulon. Ni negara punya hopstad San Salbador. Ni negara jenggarnya cuman 21.041
km2 (8.124 mi2). Di sono, ada barang 6.602.370 orang nyang tinggal di mari. Adapun dia punya basa resminya entu basa Spanyol.

## Ruju'an